**Gozdni rob**

Gozdni rob je zelo pester, tam pa uspevajo rastline in žvali, ki jim ustreza tako gozd ali travnik. Zaradi vzdrževanja črte se ves čas obnavlja in nikdar ne postara. Zalo rade ga imajo žvali, ki se sicer hranijo na polju, vendar si najdejo varno zavetje v gozdu. Tu najdemo tako krastače, slepca, metulje, zelo rade pa imajo gozdni rob tudi večje žvali, kot na primer jež, podlasica, rovka, srne. Tu raste tudi brogovita, ki je posebej zanimiva v času cvetenja, saj se cvetovi združujejo v socvetja, katerih zunanji krog je iz sterilnih cvetov, naloga le-teh pa je, da privabljajo čebele. Notranji cvetovi pa so manjši, zelenkaste barve in so namenjeni razmnoževanju (cveti v maju- juniju).

**Pretežno listnati gozd –prevladuje bukev**

Vsi vemo, kako izgleda bukev, saj je zelo pogosta. Vendar pa če hočemo zares občudovati gost listnati gozd, moramo priti zgodaj spomladi, saj takrat cvetijo vse rastline, ki rastejo pod bukvami - žafran, vijolice, teloh, pljučnik ... dokler drevje še ni olistano, lahko svetloba doseže tudi njih, poleti pa je senca krošnje predebela. Vendar pa ni tu samo bukev, najdemo tudi gaber in smreko. Če pa se zgodi, da začne prevladovati smreka in je le še tu in tam kak listavec, pa v podrastju najdemo borovnico, ki jim ustreza kisla podlaga, kar zagotovijo iglice.

**Gabrov gaj**

Tudi tu morajo rastline podrastja pohiteti s cvetenjem, saj kasneje nastane prevelika senca. Gaber je od listnatih gozdov najtemnejši, vendar je toplejši kot bukov. Tudi tu uspevajo znanilke pomladi kot so jeternik, pljučnik, žafran.

**Jelša**

Tudi ena od pionirskih vrst; gre tradicionalno nezanimiv les, vendar pa se danes zaradi hitre rasti uporablja v industriji.

**Trepetlika**

Trepetlika je drevo, ki ima plitek, površinski vendar zelo dobro razvit koreninski sistem. Pri izbiri zemljišča ni preveč izbirčna, najraje pa raste po svetlih gozdovih in posekah. Deblo je ravno, razvejano samo v zadnji tretjini. Zraste nekje do 25 m. Cvetove razvije v marcu ali aprilu. Listi v vetru značilno trepetajo - od tod tudi ime.

**Smrekov gozd**

Smreka s svojimi iglicami prepušča zelo malo svetlobe in tudi zelo malo padavin, še tisto malo vode pa hitro odteče, saj odpadle iglice naredijo tla zelo porozna, tako da lahko pod mladim smrekovim gozdom, ki je zelo gost, velikokrat vidimo tla posuta samo z iglicami, raste pa tam skoraj nič, razen gob. Ko pa smreke zrastejo, se tudi pogoji izboljšajo, tako da kmalu začnejo uspevati mahovi in pa rebrenjača, saj obema ustrezajo kisla tla.

Zanimivo je tudi, da onesnaženje veliko bolj prizadene iglasti kot listnati gozd, čeprav je površina listov večja kot površina iglic. Do tega pride predvsem zato, ker se iglice zamenjajo vsakih sedem let, medtem ko listavci odvržejo svoje listje vsako jesen. Največji škodljivec iglavcev je lubadar, ki napade lubje in popolnoma uniči drevo. Potrebno je budno opazovanje prvih znakov, kot so luknjice v lubju in vejah, odpadanje iglic ter odpadanje lubja. Potrebno je takojšnje ukrepanje, saj se lubadar zelo hitro širi. Zavod za gozdove Slovenije je izdal zloženko, ki podrobneje opisuje obvladovanje podlubnikov.

**Borovje**

Rdeči bor je pionirska rastlina, saj naseli nezaščitena tla. Krošnja borovca prepušča zelo veliko svetlobe, tako da rastline, ki so rade v njegovi družbi, lahko uravnavajo svoj ciklus, kot jim ustreza. Tam pa skoraj vedno najdemo borovnico, brusnico in spomladansko reso ter orlovo praprot. Če boste borovnice občudovali konec aprila ali v začetku maja, se ne pustite prelisičiti malim kroglicam roza barve, Ici so tedaj na borovničevju, saj to še ni plod ampak šele cvetje.

Vir: Kulturno turistično društvo: Pod krivo jelko Duplje. 2006. Dupljanska orientacijska pot.